open-index/open-wikipedia-markdown huggingface dataset:
IPhone 15

**iPhone 15** և **iPhone 15 Plus,** «Apple Inc.» ընկերության սմարթֆոններ։ Այն աշխատում է iOS 17 օպերացիոն համակարգով և Apple A16 մշակիչով, որը պարունակում է 16 միլիարդ տրանզիստոր և արտադրվում է պայմանագրային արտադրող TSMC-ի կողմից՝ օգտագործելով առաջադեմ **4 նանոմետր** (N4P) գործընթացի տեխնոլոգիա։ Սմարթֆոնները ներկայացվել են 2023 թվականի սեպտեմբերի 12-ին։ Նույն օրն էլ սկսվել է սմարթֆոնների նախնական պատվերները։ Վաճառքը սկսվել է 2023 թվականի սեպտեմբերի 22-ին։ Սմարթֆոնների մեկնարկային գինը համապատասխանաբար 799 և 899 դոլար։

## Առանձնահատկություններ
#### Էկրան

iPhone 15-ն ունի 6,1 դյույմանոց Super Retina XDR OLED էկրան՝ 2556 x 1179 փիքսել կետայնությամբ, 460 Ppi փիքսելների խտությամբ և 60 Հց թարմացման արագությամբ։

iPhone 15 Plus-ն ունի նաև 6,7 դյույմանոց Super Retina XDR OLED էկրան՝ 2796×1290 փիքսել կետայնությամբ, 460 Ppi փիքսելային խտությամբ և 60 Հց թարմացման արագությամբ։

Երկու էկրաններն ունեն մինչև 2000 նիտ առավելագույն պայծառություն։

#### Տեսախցիկ
iPhone 15-ը և 15 Plus-ը համալրված են նույն տեսախցիկներով՝ մեկ առջևի (12 MP f/1.9) և երկու հիմնական տեսախցիկներով՝ լայն (48 MP f/1.56) և ծայրահեղ լայն (12 MP f/2.4):

#### Մարտկոց
Առնվազն 3279 Ա·ժ և 3877 Ա·ժ, արագ լարային լիցքավորում 20 Վտ և անլար 18 Վտ։

Այս մոդելի սարքը լիցքավորվելու է USB-C մալուխի միջոցով՝ ի տարբերություն Lightning-ով նախորդ մոդելների։ Apple-ը սկսել է վաճառել մինի ադապտեր Lightning-ից USB-C:

#### Կապ
Արբանյակի միջոցով ճանապարհային նոր օգնությունը կարող է օգնել օգտվողին այնպիսի բաներով, ինչպիսիք են ծակ անվադողը կամ մեռած մարտկոցը, նույնիսկ առանց ցանցին միանալու։

iPhone-ն ունի նաև Emergency SOS արբանյակի և Crash Detection-ի միջոցով անվտանգության երկու կարևոր առանձնահատկություններ, որոնք օգնել են կյանքեր փրկել։

### Ծրագրային ապահովում
IPhone 15/15 Plus աշխատում է Apple-ի կոմից մշակված iPhone շարքի համար ներկայացված iOS 17 օպերացիոն համակարգով։ Այն ներկայացվել է 2023 թվականի հունիսի 5-ին WWDC 2023-ում։

## Ձևավորում
IPhone 15-ի շարքը կստանա շրջանակների կլորացված եզրերով կորպուսներ։ Երկրորդ կարևոր նորամուծությունը կլինի Dynamic Island-ի օվալաձև կտրվածքի հայտնվելը «ոչ թանկ» iPhone 15-ում և iPhone 15 Plus-ում։ IPhone 14-ի սերնդում օվալաձև կտրվածքը բացառիկ էր Pro տարբերակների համար։

Լուռ ռեժիմը միացնելու լծակը կփոխարինվի ծրագրավորվող կոճակով, որի վրա կարող եք կարգավորել նույն անցումը լուռ ռեժիմին կամ, օրինակ, լապտերը միացնելը կամ տեսախցիկը գործարկելը։

IPhone 15-ի շարքում հասանելի կլինի 5 Գույն ՝ սև, սպիտակ, կանաչ, դեղին և վարդագույն։ Գույները ընտրված են նուրբ գունատ պալիտրա.

## Ծանոթագրություններ

## Արտաքին հղումներ
* 
* 
* 
* https://www.rbc.ru/economics/21/09/2023/650c22ea9a7947bfd82381f3?from=from_main_1

Կատեգորիա:2023 հայտնված արտադրանքներ
Կատեգորիա:IPhone
Կատեգորիա:Էփլ
Կատեգորիա:Սմարթֆոններ
Փարիզ-Օռլի (օդանավակայան)

**Փարիզ-Օռլի օդանավակայան**, սովորաբար անվանվում է պարզապես **Օռլի** (, , Ֆրանսիայի Իլ դը Ֆրանս երկրամասում տեղակայված միջազգային օդանավակայան, որն սպասարկում է երկրի մայրաքաղաք Փարիզին և ընկած է նրա կենտրոնից 14 կիլոմետր դեպի հարավ։ Հիմնականում ծառայում է երկրի ներսում ուղևորափոխադրումների իրականացմանը, այդուհանդերձ՝ այստեղից թռիչքներ են կատարվում նաև դեպի Եվրոպայի, Միջին Արևելքի, Աֆրիկայի, Հյուսիսային ու Հարավային Ամերիկաների, Կարիբյան երկրների մի շարք քաղաքներ։ Նախքան 1974 թվականին Շառլ դը Գոլի անվան օդանավակայանի բացվելը Օռլին եղել է Փարիզի գլխավոր օդանավակայանը։ Ներկայումս Ֆրանսիայի առավել բանուկ օդանավակայանների շարքում զբաղեցնում է երկրորդ տեղը՝ զիջելով միայն Շառլ դը Գոլի անվան օդանավակայանին։ 2002 թվականին արձանագրվել են շուրջ 207 հազար թռիչք ու վայրէջք։ 2018 թվականին իրականացվել են 33.120.685 ուղևորների փոխադրումներ։

Օռլին «Տրանսավիա Ֆրանս» ընկերության այսպես կոչված՝ տնային օդանավակայանն է։ Կառավարվում է Groupe ADP խմբի կողմից։ Գործում է Paris Aéroport բրենդի ներքո։ Ինչպես Օռլիի, այնպես էլ Բուրժեի, Շառլ դը Գոլի անվան և Փարիզի մի քանի արվարձաններում գործող փոքր օդանավակայանները ղեկավարվում են   *Aéroports de Paris* ընկերության կողմից։

## Տեղակայումը
Օռլի օդանավակայանն զբաղեցնում է 15,3 քառակուսի կիլոմետր տարածք, որը, թռիչքուղիներն ու տերմինալները ներառած, ձգվում է երկու դեպարտամենտների յոթ համայնքների սահմաններով.
* Էսսոն դեպարտամենտում՝ Պարե Վիեյ Պոստ, Վիսու, Աթիս-Մոնս,, Շիյի-Մազարեն և Մորանժիս  համայնքների
* Վալ դը Մառն դեպարտամենտում՝ Վիլնյով լը Ռուա, Օռլի համայնքների։

## Պատկերասրահ

Image:Aérogare Ouest Orly.JPG|Օդանավակայանի ընդհանուր տեսքը
Image:OrlyVal Orly.JPG|Հարավային տերմինալը և OrlyVAL գիծը
Image:Orlyval - Orly-Sud - Station departs 01.jpg|OrlyVAL, կանգառը հարավային տերմինալի մոտ
Image:Vue N7 aerogare Orly Sud et tour.jpg|Դեպի հարավային տերմինալ տանող N7 ճանապարհը
Image:Etage1 Orly Sud.jpg|Հարավային տերմինալի ներսը
Image:Etage1 Orly Ouest.jpg|Արևմտյան տերմինալի ներսը
Image:Concorde Musee Orly.jpg|Concorde ինքնաթիռների թանգարանը
Image:Toit Orly Sud.JPG|Ինքնաթիռներ հարավային տերմինալի մոտ


## Ծանոթագրություններ

## Արտաքին հղումներ
*
* Orly Airport aviation weather 

Կատեգորիա:1932 հիմնադրումներ Ֆրանսիայում
Կատեգորիա:Եվրոպայի օդանավակայաններ
Կատեգորիա:Փարիզ
Կատեգորիա:Փարիզի տրանսպորտ
Աթիս-Մոնս

**Աթիս-Մոնս** (ֆր.՝ Athis-Mons.  ), քաղաք և համայնք Ֆրանսիայի հյուսիսում՝ Իլ դը-Ֆրանս երկրամասի Էսոն դեպարտամենտի Պալեզո շրջանում, Ֆրանսիայի մայրաքաղաք Փարիզի անմիջական հարևանությամբ, նրա կենտրոնից 16,5 կիլոմետր հեռավորության վրա։ Համանուն կանտոնի վարչական կենտրոնն է։

Բնակիչները կոչվում են *Athégiens* :

Օռլի միջազգային օդանավակայանի մի փոքր մասը ընկած է Աթիս-Մոնս համայնքի տարածքում։

## Պատմություն
Աթիս-Մոնսը ձևավորվել է 1817 թվականին՝ Աթիս սյուր Օրժ և Մոնս գյուղերի միավորման արդյունքում։ Ներկայումս համայնքի ցածրադիր տարածքը կոչվում է Աթիս-Վալ։

Երկրորդ համաշխարհային պատերազմի ժամանակ Աթիս-Մոնսի զգալի մասը (մոտ 80%-ը) ոչնչացվել է 1944 թվականի ապրիլի 18-ին դաշնակիցների ռմբակոծության հետևանքով։ Մոտ 300 մարդ զոհվել է, 4000 մարդ էլ մնացել է անօթևան։ Պատերազմից հետո բնակավայրը պետք է ամբողջությամբ վերակառուցվեր։

## Ժողովրդագրություն

## Աշխարհագրություն
Աթիս-Մոնսը գտնվում է Օրժ և Սեն գետերի միախառնման վայրի մերձակայքում, Օռլի միջազգային օդանավակայանի հարավային եզրին։

### Կլիմա
Ատիս-Մոնսը օվկիանոսային կլիմա ունի (ըստ Կյոպենի կլիմայի դասակարգման՝ *Cfb* ): Տարեկան միջին ջերմաստիճանը 12.1&nbsp;°C (53.8&nbsp;°F) է։ Տեղումների տարեկան միջին քանակը 622.2 միլիմետր է, ամենախոնավ ամիսը՝ մայիսը։ Ջերմաստիճանը միջինում ամենաբարձրն է հուլիսին՝ մոտ 20.4&nbsp;°C (68,7&nbsp;°F) և ամենացածրը՝ հունվարին՝ մոտ 4.7&nbsp;°C (40,5&nbsp;°F) . Ատիս-Մոնսում երբևէ գրանցված ամենաբարձր ջերմաստիճանը եղել է 41.9&nbsp;°C (107.4&nbsp;°F) 2019 թվականի հուլիսի 25-ին; երբևէ գրանցված ամենացածր ջերմաստիճանը՝ −16.8&nbsp;°C (1.8&nbsp;°F), 1985 թվականի հունվարի 17-ին։

## Վարչական կազմը
Աթիս-Մոնս կանտոնն ունի 2 համայնք (երկրորդը Պարեյ-Վիյ-Պոստեն է ) և 36.615 բնակիչ։ Աթիս-Մոնսը եղբայրացել է Իռլանդիայի Բալինա քաղաքի հետ։

## Տրանսպորտ
Աթիս-Մոնսին սպասարկում է Փարիզի RER C գծի նույնանուն կայարանը։

## Կրթություն
Համայնքն ունի ինը նախակրթարան ( *écoles maternelles* ) և ութ տարրական դպրոց ( *écoles élémentaires* )։

* Նախակրթարաններ՝ Ալբեր Կալմետ, Ժյուլ Ֆերի, Ժան դը լա Ֆոնտեն, Պոլին Կերգոմար, Լա Ռուժետ, Շառլ Պեռո, Ժակ Պրևեր, Անտուան դը Սենտ-Էքզյուպերի,
* Տարրական դպրոցներ՝ Էդուար Բրանլի, Պիեռ և Մարի Կյուրի, Ժյուլ Ֆերի, Կամիլ Ֆլամարիոն, Ժան Ժորես, Լուի Պաստեր, Անտուան դը Սենտ-Էքզյուպերի
* Համակցված նախադպրոցական և տարրական դպրոցներ՝ Ժան-Բատիստ դե լա Սալ

Կա մասնավոր կաթոլիկ դպրոց՝ .

## Թանգարան
Քաղաքում գործում է Musée Delta ավիացիոն թանգարանը։

## Քույր քաղաքներ
Աթիս-Մոնսի քույր քաղաքներն են

## Պատկերասրահ

Image:Athis-Mons - Vue aerienne 01.jpg|
Image:Gare d'Athis-Mons 01.jpg|Կայարանը (RER C գծի վրա)
Image:Athis-Mons Poste.JPG|Փոստատունը
Image:Athis-Mons Eglise St-Denis (2).JPG|Եկեղեցին


## Ծանոթագրություններ

## Արտաքին հղումներ
* Պաշտոնական կայք  (in French)
* Base Mérimée    

Կատեգորիա:1817 թվականին հիմնադրված բնակավայրեր
Կատեգորիա:Իդ դե Ֆրանս
Կատեգորիա:Իդ դե Ֆրանսի բնակավայրեր
Կատեգորիա:Իդ դե Ֆրանսի համայնքներ
Կատեգորիա:Փարիզի արվարձաններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Ավագ (ֆուտբոլ)

[մինի|250փքս|Ավագի թևկապը՝ [ՖԻՖԱ-ի «My Game is Fair Play» կարգախոսով։]]
[մինի|250փքս|[Ֆրանչեսկո Տոտտին՝ Ռոմայի ավագի թևկապով։]]
**Ֆուտբոլային թիմի ավագը** նրա խաղացողների պաշտոնական առաջատարն է խաղադաշտում։ Նա սովորաբար ամենափորձառու անդամն է կամ խաղացողը, որը կարող է մեծապես ազդել հանդիպման ելքի վրա։ Ավագը սովորաբար ունի նաև առաջնորդական որակներ։ Թիմի ավագին մյուս խաղացողներից կարելի է տարբերել թևկապով։

## Պարտականություններ
Ֆուտբոլի խաղի կանոնների համաձայն՝ ավագի միակ պաշտոնապես նշանակված գործառույթը խաղի մեկնարկից առաջ վիճակահանությանը մասնակցելն է (կողմերի նպատակը և գնդակը խաղի մեջ մտնող թիմը որոշելը), ինչպես նաև 11 մետրանոցից առաջ վիճակահանությանը մասնակցելը։ Ըստ կանոնակարգի՝ ավագը չունի հատուկ իրավունքներ և արտոնություններ, որոնք թույլ են տալիս վիճարկել մրցավարի որոշումները, բայց միևնույն ժամանակ նա պատասխանատու է իր թիմի խաղացողների պահվածքի համար։ Դա այն է, ինչը թույլ է տալիս մրցավարին անհրաժեշտության դեպքում խոսել ավագի հետ խաղացողների պահվածքի մասին։

Մրցաշարի եզրափակիչում հաղթելուց հետո մրցանակաբաշխության ժամանակ սովորաբար ավագն է իր թիմին տանում մեդալներ ստանալու։ Թիմի կողմից նվաճված ցանկացած գավաթ առաջինն իր գլխից վեր բարձրացնում է ավագը։ Բացի այդ, ավագը մինչև խաղի մեկնարկը հանդերձարանից թիմին առաջնորդում է խաղադաշտ։

Ավագի պարտականությունները սովորաբար ներառում են թիմի միասնությունը, նա պատասխանատու է դրա բարոյականության համար և դրանով իսկ օգնում է իր մարզչին։ Որպես կանոն, թիմի ավագը թիմում ունի բարձր հեղինակություն, ինչը թույլ է տալիս ազդել խաղացողների տրամադրության վրա։ Ավագները մասնակցում են թիմի խաղացողների միջև վեճերի լուծմանը։ Ավագը հաճախ առանձնահատուկ դեր է խաղում թիմի՝ լրատվամիջոցների հետ շփման մեջ։ Սիրողական ֆուտբոլում ավագները կարող են մասնակցել խաղի մեկնարկային կազմի որոշմանը։

Սովորաբար թիմի ավագը նշանակվում է մարզիչի կողմից, նաև կարող է ընտրվել հենց խաղացողների կողմից մինչև մրցաշրջանի մեկնարկը։

## Փոխավագ
Եթե որևէ պատճառով ավագը չի կարողանում հանդես գալ որոշակի խաղում, ավագի դերը վերապահվում է փոխավագին։ Ինչպես ավագը, այնպես էլ փոխավագը սովորաբար նշանակվում է մրցաշրջանի մեկնարկից առաջ։ Կապիտանի բացակայության դեպքում փոխավագը ամբողջությամբ ստանձնում է ավագի դերը, սակայն փոխավագ անհրաժեշտ է նաև այն ժամանակ, երբ թիմի ավագը գտնվում է խաղադաշտում։ Ենթադրվում է, որ փոխավագը, ինչպես նաև թիմի ավագը, պետք է գլխավորի և օգնի երիտասարդ խաղացողներին փորձ ձեռք բերել։ Սովորաբար փոխավագ են նշանակվում նաև փորձառու խաղացողները կամ խաղացողները, ովքեր մեծապես ազդում են հանդիպման ելքի վրա։ Որոշ ակումբներ նաև նշանակում են երրորդ ավագին, ով ստանձնում է այդ պաշտոնը, երբ և՛ ավագը, և՛ փոխավագը բացակայում են։

## Ծանոթագրություններ

Կատեգորիա:Սպորտային մասնագիտություններ
Կատեգորիա:Ֆուտբոլային եզրույթներ
Թոմ Ուելինգ

**Թոմ Ուելինգ** (), ամբողջական անունը՝ **Թոմաս Ջոն Պատրիկ Ուելինգ** (, ), ամերկացի դերասան։ Հայտնի է դարձել «Սմոլվիլի գաղտնիքը» (2001-2011) հեռուստասերիալում Քլարկ Քենթի դերով։ Նաև խաղացել է «Մառախուղ» (2005), «Մեծածախ ավելի էժան է» (2003)  և դրա երկրորդ մասում՝ «Մեծածախ ավելի էժան է 2» ֆիլմերում։

## Կենսագրություն
Ուելինգը ծնվել է Նյու Յորք նահանգի Պուտնեմ Վելի քաղաքում՝ General Motors-ի նախկին տնօրենի և տնային տնտեսուհու ընտանիքում։ Ունի երկու ավագ քույր՝ Ռեբեկան և Ջեյմին և կրտսեր եղբայր՝ Մարկը։ Ուելինգը երկու ծնողների կողմից էլ ունի գերմանական արմատներ։ Նրա հոր աշխատանքը պահանջում էր հաճախակի վերաբնակեցում, և ընտանիքը ստիպված էր Նյու Յորքից տեղափոխվել Վիսկոնսին նահանգի Ջեյնսվիլ քաղաք, ապա՝ Հոկենսին, մինչև վերջապես բնակություն են հաստատել Միչիգան նահանգի Օկեմոս քաղաքում։ Օկեմոսի ավագ դպրոցում Թոմը հաճախել է մի քանի մարզական խմբակների, այդ թվում՝ բեյսբոլի և բասկետբոլի։ Եղել է նաև ֆուդբոլային դարպասապահ։ Դպրոցն ավարտել է 1995 թվականին։

Դպրոցն ավարտելուց հետո Ուելինգն աշխատել է որպես շինարար, 1998 թվականին պրոֆեսիոնալ լուսանկարիչը, որը լուսանկարել է Թոմին *Nantucket*-ի երեկույթի ժամանակ, առաջարկել է նրան փորձել իրեն մոդելային բիզնեսում։ 2000 թվականին Թոմը տեղափոխվել է Լոս Անջելես, որտեղ նկարահանվել է *Tommy Hilfiger*-ի, *Abercrombie & Fitch*-ի, Քելվին Քլայն -ի համար, ապա սկսել է դերասանական կարիերան։ 2001 թվականին Ուելինգը ստացել է Քլարք Քենթի դերը «Սմոլվիլի գաղտնիքները» հեռուստասերիալում, որն էլ նրան հայտնի է դարձրել։ Այս դերի համար հինգ տարի անընդմեջ՝ 2002-2006 թվականներին, առաջադրվել է «Սատուրն» մրցանակի՝ որպես լավագույն հեռուստատեսային դերասան։

## Անձնական կյանք
2002 թվականի հուլիսի 5-ին Ուելինգն ամուսնացել է իր վաղեմի սիրելիի՝ Ջեյմի Ուայթի հետ։ 2013 թվականի հոկտեմբերին զույգը հայտարարել է, որ 2012-ի դեկտեմբերից միասին չեն ապրում և դիմել են ամուսնալուծության, որն ավարտվել է 2015 թվականի նոյեմբերին։ 2014 թվականից Ուելինգը հանդիպում է *Saddle Club*-ի հիմնադիր Ջեսիկա Ռոուզ Լիի հետ։ 2018 թվականի ապրիլին զույգը հայտարարել է իրենց նշանադրության մասին։ 2019 թվականի նոյեմբերի 30-ին զույգն ամուսնացել է։ 2019 թվականի հունվարի 5-ին զույգն ունեցել է որդի՝ Թոմսոն Ուայլդ Ուելինգը։ 2021 թվականի հունիսի 3-ին ծնվել է զույգի երկրորդ որդին՝ Ռոքլին վոն Ուելինգը։

## Ֆիլմագրություն
### Որպես դերասան

### Որպես ռեժիսոր և պրոդյուսեր

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի մոդելներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Առվույտի տերևային երկարակնճիթ

**Առվույտի տերևային երկարակնճիթ, ֆիտոնոմուս (**), երկարակնճիթների ընտանիքի բզեզ, առվույտի վտանգավոր վնասատու։

## Տարածվածություն
Տարածված է Եվրասիայում, Հյուսիսային Ամերիկայում, Հյուսիսային Աֆրիկայում, Ռուսաստանում՝ եվրոպական մասի տափաստանային զոնայում, Հարավային Ուրալում, Միջին Ասիայում։

## Նկարագրություն
Մարմնի երկարությունը 4,5-6,5 մմ է, մոխրագույն է, առաջնակրծքի վրա ունի մուգ երկայնական 2 շերտ, վերնաթևերը շիկավուն-դարչնագույն են և հիմքում ունեն սև եռանկյուն բիծ։

Թրթուրը մոխրականաչավուն է, մեջքին կա բաց գույնի շերտ, երկարությունը 8 մմ է։ Տարեկան զարգանում է 1 սերունդ։ Վնասատու են հիմնականում թրթուրները, որոնք ակտիվ են հատկապես երաշտի ժամանակ և ուտում են տերևաբողբոջները և ծաղկաբողբոջները, նաև վնասում են կոկոնները և փթթող ծաղիկները, կրծոտում են ծաղկաբույլերի հիմքերը, կմախքացնում տերևները։

## Պայքարի միջոցառումներ
Առվույտի ցանքադաշտերի գարնանային սկավառակում և տափանում, նոր  ցանքատարածություների մեկուսացում հներից (0,5 կմ-ից ոչ պակաս), վեգետացիայի ընթացքում առվույտի ցանքադաշտերի սրսկում  արգոյի, արբիվոյի խտացված էմուլսիայով, նաև ալեքսանդրով, երբ թրթուրների 25%-ն անցնում է բաց կյանքի, վերջին մշակումը խոտհնձից առաջ  (առավելագույնը՝ 2 անգամ), իսկ վերաճի շրջանում՝ բազուդինի ցրում (1 անգամ) հողի մակերեսին։

Կատեգորիա:Վնասատուներ
Կատեգորիա:Երկարակնճիթներ
Ռոբերտ Լանդսբուրգ

**Ռոբերտ Էմերսոն Լանդսբուրգ** (, ), ամերիկացի լուսանկարիչ, որ մահացել է Սենտ Հելենս լեռան ժայթքման ժամանակ։

## Կենսագրություն
Ռոբերտ Լանդսբուրգը ծնվել է Վաշինգտոն նահանքի Սիեթլ քաղաքում, ժայթքման ժամանակ նա ապրել է Պորտլենդում (Օրեգոն)։

Ժայթքմանը նախորդող շաբաթների ընթացքում Լանդսբուրգը մի քանի անգամ այցելել է հրաբուխ՝ լուսանկարելով տեղի ունեցող փոփոխությունները։ 1980 թվականի մայիսի 18-ի առավոտյան նա գագաթից մի քանի մղոն հեռավորության վրա է եղել։ Հրաբխի պայթյունից հետո, ըստ երևույթին, խելամտորեն գնահատելով, որ այլևս հնարավորություն չի ունենա փախչել մոխրի ամպից, Ռոբերտ Լանդսբուրգը մնացել է տեղում և շարունակել լուսանկարել հրաբուխն ու ժայթքումը, քանի դեռ կարող էր լուսանկարել։ Դրանից հետո նա լուսանկարչական ժապավենը հետ է փաթաթել երիզատուփի մեջ և տեսախցիկը դրել ուսապարկի մեջ, որի վրա էլ պառկել է այն ավելի լավ պաշտպանելու համար։

Այս տեսքով նրա մարմինը հայտնաբերվել է մոխրի շերտի տակ տասնյոթ օր անց։ Լուսանկարչական ժապավենը չի վնասվել, և երևակելուց հետո ստացված նկարներն օգնել են երկրաբաններին ավելի ճշգրիտ պատկերացում կազմելու ժայթքման մասին։

Ռոբերտ Լանդսբուրգը թաղված է Վաշինգտոնի Բենչ շրջանի *Մաունթ Հելենս Մեմորիալ Գրուվ* գերեզմանատանը։
մինի|271x271փքս|Լանդսբուրգի մահվան պատճառ ժայթքումը

## Ծանոթագրություններ

Կատեգորիա:Ամերիկացի լուսանկարիչներ
Կատեգորիա:Բնական աղետների հետևանքով մահեր
Մեզոն-Ալֆոր

**Մեզոն-Ալֆոր**  (. ), քաղաք և համայնք Ֆրանսիայում՝ Իլ դը Ֆրանս երկրամասի Վալ-դը Մառն դեպարտամենտում։

Ընկած է Ֆրանսիայի մայրաքաղաք Փարիզից մոտավորապես 9 կիլոմետր դեպի հարավ-արևելք (նրա հետ կապված է մետրոյի գծով), իսկ Վալ դը Մառն դեպարտամենտի վարչական կենտրոնից՝ Կրեթեյ քաղաքից՝ 3 կմ դեպի հյուսիս-արևմուտք։

Բնակչության թվաքանակը 2010 թվականի մարդահամարի տվյալներով եղել է 52.943։

Մեզոն-Ալֆորում գործող ուսումնական հաստատություններից լայնորեն հայտնի է Ֆրանսիայի ազգային անասնաբուժական դպրոցը։

## Պատմություն
Սկզբնապես բնակավայրը պարզապես կոչվել է Maison (): Անունը ծագել է միջնադարյան լատիներեն *Mansiones* բառից, որը նշանակում է «տուն»։ Ֆրանսիական հեղափոխության ժամանակ Ալֆոր գյուղը միացվել է քաղաքին, և այն սկսել է կրել Մեզոն-Ալֆոր / Maisons-Alfort անվանումը։

## Ժողովրդագրություն

## Քույր քաղաքներ
* , Մոերս

## Պատկերասրահ

Statue de Claude Bourgelat fondateur des écoles vétérinaires avec en arrière plan l'église Sainte-Agnès.JPG|Ֆրանսիայի ազգային անասնաբուժական դպրոցի (фр.) հիմնադիր Կլոդ Բուրժելայի հուշարձանը
Fort de charenton.JPG|Քաղաքի տեսքը թռչնաթռիչքի բարձրությունից
Entrée école vétérinaire Maisons-Alfort France.JPG|Ֆրանսիայի ազգային անասնաբուժական դպրոցը
Image:Entrée école vétérinaire Maisons-Alfort France.JPG|Ֆրանսիայի ազգային անասնաբուժական դպրոցի մուտքը
Image:Eglise Saint Rémi - Maisons-Alfort - Val de Marne.JPG|Սեն Ռեմի եկեղեցու զանգակատունը
Image:Eglise_NDSC_Maisons-Alfort.jpg|Աստվածամոր եկեղեցու ճակտոնը
Image:Passerelle piétonnière reliant Maisons-Alfort à Saint-Maurice.JPG|
Image:VdM-Maison-Alfort.png|Քաղաքը Վալ դը Մառնի քարտեզին
Image:Maisons-Alfort map.svg|Քաղաքը Վալ դը Մառնի քարտեզին
Image:Hugues Capet 988 charte Maisons Alfort.jpg|
Image:Carte de Cassini Maisons-Alfort.PNG|
Image:Maisonsalfort1.JPG|
Image:Maisons-Alfort France Fort de Charenton entrée.JPG|Շարանտոն բերդի մուտքը
Image:Maisons-Alfort France la Marne et l'Ile de Charentonneau sur la droite.jpg|
Image:Maisons-Alfort France Le parc du Moulin Brûlé sur l'Ile de Charentonneau.jpg|Զբոսայգի
Image:Ville fleurie.svg]||||
Վաղարշապատի օր

**Վաղարշապատի օր** (նաև՝ **Էջմիածնի օր**), տոն, որը նվիրված է Հայաստանի Արմավիրի մարզի Վաղարշապատ քաղաքին։ Սահմանվել է 2008 թվականին՝ Վաղարշապատի քաղաքապետի որոշմամբ։ Նշվում է յուրաքանչյուր տարվա հոկտեմբերի 8-ին։ Այդ օրը Վաղարշապատ քաղաքում նշվում է մեծ տոնակատարությամբ։ Տոնական միջոցառումները մեկնարկում են հոկտեմբերի 6-ին՝ հիմք ընդունելով 405 թվականին տառերի մուտքն Էջմիածին ու այդ առիթով եռօրյա տոնակատարություն անցկացնելը։

## Պատմություն
Վաղարշապատը Հայաստանում մեծությամբ 4-րդ քաղաքն է։ Մինչև Վաղարշապատ կոչվելը քաղաքն անվանվել է *Վարդգեսավան*, իսկ դրանից առաջ *Արտիմեդ*։ Միջին դարերում, մասնավորապես, միջնադարում Վաղարշապատը մերթընդմերթ կոչվել է նաև *Էջմիածին*, որը համանուն վանական համալիրի անվանումն է։ 1945 թվականին քաղաքը վերանվանվել է *Էջմիածին*, և այդ անուն է կրել մինչև 1992 թվականը, երբ նորից վերանվանվել է *Վաղարշապատ*։

Հոկտեմբերի 8-ի տոնական միջոցառումները մեկնարկում են քայլերթով, որը սկիզբ է առնում Սուրբ Հռիփսիմե եկեղեցու դիմացից՝ շարժվելով դեպի Կոմիտասի անվան հրապարակ։ Քայլերթին մասնակցում են քաղաքի բնակչությունը։ Օրվա ընթացքում քաղաքի տարբեր հատվածներում շարունակվում են տարբեր միջոցառումները, որոնք իրենց տրամաբանական ավարտն են ստանում հրապարակում անցկացվող համերգային ծրագրով։

«Տարին քեզ համար ակնթարթ է, հազարամյա քաղաք» խորագիրն է ունեցել 2014 թվականի տոնակատարությունը։

## Ծանոթագրություններ

Կատեգորիա:Հայաստանի տոներ
Կատեգորիա:Հոկտեմբերի 8
Կատեգորիա:Վաղարշապատ
Ձյունանուշ (նկար, Վասնեցով)

**«Ձյունանուշ»** (), ռուս նկարիչ-գեղանկարիչ, ճարտարապետ, պատմական և ժողովրդական բանահյուսության գեղանկարչության վարպետ Վիկտոր Վասնեցովի նկարներից։ Այս ստեղծագործությունը հեղինակը վրձնել է 1899 թվականին։ Յուղաներկով կտավի չափերն են 115 × 79,8 սմ։

Այսօր «Ձյունանուշ» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստան)։

## Պատմություն
1885 թվականին Վիկտոր Վասնեցովը զբաղված էր Մոսկվայի մասնավոր ռուսական օպերայում Նիկոլայ Ռիմսկի-Կորսակովի «Ձյունանուշիկը» օպերայի գեղարվեստական ձևավորմամբ։

1899 թվականին գեղանկարիչը լուսնկա գիշերին զբոսնում էր ձմեռային այգում։ Խորը ձյունաթմբերը և ձյունապատ ծառի ճյուղերը ալեկոծեցին օպերային հիշողությունները և հաջորդ օրը Վասնեցովը նկարեց «Ձյունանուշ՝ Սառնամանիքի և Գարնան զավակը» կտավը։

«Ձյունանուշ» ստեղծագործությունը հեղինակից գնել է ռուս ձեռնարկատեր, մեկենաս, կոլեկցիոներ Միխայիլ Ռյաբուշինսկին։ 1917 թվականից կտավը ցուցադրվում է Մոսկվայի Տրետյակովյան պատկերասրահում։

## Նկարագիր
Կտավում պատկերված աղջիկը հագել է հին ռուսական մուշտակ։ Ձյունանուշը դուրս է գալիս անտառից դեպի բլրի բաց լանջը։ Ձմեռային բնապատկերը լուսավորված է լուսնի լույսով։ Ձյունանուշի մոտ փոքր եղևնիներ են՝ նոր եկած ձյունով պատված, ինչպես նաև պատկերված են բարակ կեչի և այլ ծառեր։ Հեռվում երևում են Բերենդեևկայի լույսերը։

Ձյունանուշը շփոթվածությամբ կանգ է առել։ Նա պետք է որոշում կայացնի․ վերառադնալ անտառ՝ հոր՝ Սառնամանիքի մոտ, կամ գյուղ՝ մարդկանց մոտ։

«Ձյունանուշ» ստեղծագործությունում պատկերված աղջիկը նման է ձեռնարկատեր, մեկենաս Սավվա Մամոնտովի դստերը։

## Ծանոթագրություններ

## Արտաքին հղումներ
* «Ձյունանուշ» ստեղծագործության մասին

Կատեգորիա:1899 նկարներ
Կատեգորիա:Ռուսաստանի արվեստ
Կատեգորիա:Վիկտոր Վասնեցովի նկարներ
Կատեգորիա:Տրետյակովյան պատկերասրահի նկարներ
Բենալլա

**Բենալա** (), քաղաք Ավստրալիայի Վիկտորիա նահանգում։ Բենալա շրջանի կենտրոնը։ Գտնվում է Վանգարատայից 40 կմ հարավ-արևմուտք։ 2016 թվականի մարդահամարի տվյալներով Բենալլան ուներ 9298 բնակչություն։

## Պատմություն
Ապագա քաղաքի վայրը բնակեցվեց պաստոր Ջոզեֆ Դոքերի կողմից 1838 թվականին և անվանվեց Բենալտա Ռան՝ Թաթավոր բադի անունից։ Քաղաքն ինքնին հիմնադրվել է 1846 թվականին։ Առաջին փոստային բաժանմունքը բացվել է 1844 թվականին և մինչև 1854 թվականը կոչվել է *Բրոքեն գետ*։

## Սոցիալական ոլորտ
Բրոքեն գետի վրա հաճախ ջրհեղեղներ են տեղի ունենում, ուստի քաղաքի տարածքում ափն ամրացվել է ամբարտակներով, իսկ բուն ափին զբոսայգի է կառուցվել։ Տեղացի նկարիչները հաճախ այնտեղ ցուցադրում են իրենց քանդակները։ 1967 թվականից ի վեր տեղի վարդերի այգում վարդերի  ամենամյա փառատոն է անցկացվում։

Քաղաքի ուսումնական հաստատությունների շարքում կա Գոլբուրն-Օուենսի ինստիտուտի տարածաշրջանային կենտրոնը, որի հիման վրա 2004 թվականին կրթության նախարար Լին Կոսկու աջակցությամբ բացվել է Լին Կոսկի արվեստի պատկերասրահ։  Քաղաքն ունի տարածաշրջանային դրամատիկական ակադեմիա՝ ԳՐԱԴԱ։

Քաղաքն ունի իր ավստրալական ֆուտբոլային թիմերը՝ Բենալա, որը խաղում է Գուլբուրն Վալլի լիգայում  և Բենալա Օլ Բլեքը, որոնք խաղում են Օուենս և Քինգ լիգաներում։ Կա նաև ձիասպորտի ակումբ (նույնիսկ կա Բենալայի գավաթ, որն անցկացվում է հոկտեմբերին), 2 գոլֆի ակումբ։ Քաղաքի մոտ կառուցվել է մոտոցիկլետների մրցավազք։

Ավստրալիայի թագավորական ռազմածովային ուժերի երկու ռազմանավ՝ HMAS Բենալան (A 04) և HMAS Բենալլան (J323) անվանվել են քաղաքի պատվին։

## Պատկերասրահ

Պատկեր:Benalla_roses.jpg|Տեղական վարդի այգի
Պատկեր:Benalla_station_building.jpg|Երկաթուղային կայարան Բենալլա
Պատկեր:BenallaCatholicChurch.JPG|Կաթոլիկ եկեղեցի
Պատկեր:BenallaOldCourthourse.JPG|Դատարանի հին շենքը
Պատկեր:BenallaPostOffice.JPG|Փոստային բսաժանմունք


## Ծանոթագրություններ

Կատեգորիա:1846 թվականին հիմնադրված բնակավայրեր
Էլիաս Մ’Բարեք

**Էլիաս Մ’Բարեք** (, ), գերմանաբնակ ավստրիացի դերասան։ Առավել հայտնի է դարձել «Թուրքերեն սկսնակների համար» կատակերգական հեռուստասերիալում և 2013 թվականի «Փորձառու ուսուցիչ» ֆիլմում կատարած դերերով։

## Վաղ կյանք
Ծնվել է Մյունխենում, հայրը թունիսցի է, իսկ մայրը ավստրիացի։ Կրտսեր եղբայրը՝ Ջոզեֆը նույնպես դերասան է և ապրում է Գերմանիայում։ Դպրոցն ավարտել է 22 տարեկան հասակում։

## Կարիերա
Նա սկսել է նկարահանվել 2001 թվականին Դենիս Հանսելի «Աղջիկները վերևից» էրոտիկ կատակերգությունում։ Նա առավել հայտնի է «Թուրքերեն սկսնակների համար» (2006) ֆիլմում կատարած Չեմ Օզթյուրքի դերով։ Արնել Թաչիի հետ միասին, որը «Թուրքերեն սկսնակների համար» ֆիլմում նրա լավագույն ընկերն էր՝ նկարահանվել է «40-րդ բաժանմունք» ֆիլմում։

2008 թվականին հայտնվել է Հանսելի աղմկահարույց դրամատիկական «Փորձարկում 2։ Ալիք» ֆիլմում, որտեղ կատարել է ֆաշիզմ ընդունած ուսանող Սինանի դերը։ 2012 թվականին վերամիավորվելով «Աղջիկները վերևից» և «Փորձարկում 2։ Ալիք» ֆիլմերում իր խաղընկեր Մաքս Ռիմելտի հետ «Ժամանակավոր ամպամածություն» ֆիլմում դերակատրման համար, որտեղ նրա հետ դերակատարում են ունեցել նաև Ջեսիկա Շվարցը ո Աննա Ֆիշերը։ Նա խաղացել է վամպիրի դեր «Մահվան գործիքները։ Ոսկորների քաղաք» ֆիլմում։

2013 թվականին նկարահանվել է «Փորձառու ուսուցիչ» ֆիլմում, որը 17 օրում դիտել է մոտ 17 միլիոն մարդ և ճանաչվել է տարվա լավագույն գերմանական ֆիլմ։ Նույն տարում երկրորդական դեր է ունեցել «Ֆիզիկոսը» արկածային ֆիլմում, որը նույնպես մեծ առևտրական հաջողություններ է ունեցել Գերմանիայում։ Նույն տարում հնչյունավորել է Արթին «Հրեշների համալսարան» ֆիլմի գերմանական կրկնօրինակման մեջ։

## Ֆիլմագրություն

## Ծանոթագրություններ

## Արտաքին հղումներ
* 
* 
* 
* 

Կատեգորիա:21-րդ դարի դերասաններ
Կատեգորիա:Ավստրիացի դերասաններ
Կատեգորիա:Ավստրիացի կինոդերասաններ
Կատեգորիա:Գերմանացի դերասաններ
Կատեգորիա:Գերմանացի թատերական գործիչներ
Կատեգորիա:Հնչյունավորողներ
Թոմաս Բյուիկ

**Թոմաս Բյուիկ** (, ) անգլիացի նկարիչ, փորագրել է փայտի և պղնձի վրա, վերականգնել է պոլիտիպաժային արվեստն Անգլիայում՝ կիրառելով նոր մեթոդներ։

## Կենսագրություն
Թոմաս Բյուիկը պղնձի վրա փորագրել սովորել է Բիելբիի մոտ, իսկ փայտի վրա փորագրել սովորել է ինքնուրույն։ Փայտի փորագրության ոլորտում առաջին անգամ ներկայացել է 1775 թվականին՝ ծառի վրա փորագրված որսորդական շան պատկերով, ինչի համար պարգևատրվել է Լոնդոնի պալատական արվեստի միության կողմից։
thumb|225px|Վասիլի Մասյուտին. «Թոմաս Բյուիկ». Բեռլին։ «նևա» հրատ․ 1923 թվական|ձախից
Ստեղծել է կոշտ փայտանյութ ունեցող ծառերի լայնակի կտրվածքի վրա փորագրելու եղանակը։ Ըստ Բրոքհաուզի և Եֆրոնի հանրագիտական բառարանի՝ «Փայտի փորագրության տեխնիկայում նրա նորարարությունները հնարավորություն են տվել փայտե կլիշեների օգնությամբ հասնել հստակ ու բազմազան նրբերանգների և, ավելին, կատարելագործել է պղնձի փորագրության գործիքները»։

Ստեղծել է նկարազարդումներ «Չորսոտանիների ընդհանուր պատմություն» և «Բրիտանիայի թռչունների պատմություն» երկհատորյա գրքերի համար։ Բացի այդ՝ դրվագազարդել է անգլիացի դասականների և կենդանիների կյանքի հետաքրքիր դրվագների մասին պատմող գրքեր։

Ստեղծել է քանդակներ Ռ․ Բյորնսի և Եզոպոսի առակների թեմաներով.

## Հիշատակ
Ի պատիվ Բյուիկի անվանվել են հետևյալ թռչունները․

* Փոքր կարապ (*Cygnus bewickii*)
* Բյուիկի երկարապոչ եղնջատու (*Thryomanes bewickii*)

## Թանգարաններ, որտեղ ցուցադրվում են Բյուիկի աշխատանքները
* Էդմոնթոն պատկերասրահ, Կանադա
* Նյուքասլ-աթոն-Թայնի կենտրոնական գրադարան, Մեծ Բրիտանիա
* Բրիտանական թանգարան, Լոնդոն, Մեծ Բրիտանիա
* Նյուբերրիի գրադարան, Չիկագո, ԱՄՆ

## Գրականություն
* ''Василий Масютин''. «Томас Бьюик» Берлин. Издательство «Нева». 1923

## Ծանոթագրություններ

Կատեգորիա:Բրիտանացի արվեստագետներ
Կատեգորիա:Բրիտանացի նկարիչներ
Կատեգորիա:Բրիտանացի պատկերազարդողներ
Ռեբեկա Բլեք

**Ռեբեկա Բլեք** (,), ամերիկացի փոփ-երգչուհի, ով հայտնի է դարձել «Friday» երաժշտական տեսահոլովակի շնորհիվ։

## Friday տեսահոլովակ
«Friday» տեսահոլովակը վարակիչ  Է դարձել մոտ 2011 թվականի մարտի 11-ին՝ դառնալով Twitter սոցիալական ցանցի ամենաքննարկվող թեման և առաջացնելով զանգվածային լրատվության միջոցների թե դրական և թե բացասական արձագանքներ (հիմնականում բացասական)։ Ավելի ուշ բնօրինակ տեսահոլովակը հեռացվել է YouTube-ից Ark Music լեյբլի հետ վեճերի պատճառով, սակայն այն հասանելի է Ռեբեկա Բլեքի YouTube-ի անձնական ալիքում դիտելու համար։

2011 թվականի մարտի 22-ի դրությամբ Billboard-ի գնահատականներով նրա սինգլի վաճառքի առաջին շաբաթվա ընթացքում վաճառքը կազմեց մոտ 40 հազար դոլլար։ 2011 թվականի ապրիլի 1-ին YouTube-ում տեսանյութը դիտվել է ավելի քան 72 միլիոն անգամ։ 2011 թվականի մարտի 22-ին Ռեբեկա Բլեքը հայտնվեց «The Tonight Show with Jay Leno» թողարկման մեջ, որի ընթացքում նա կատարեց իր երգը և քննարկեց երգի նկատմամբ բացասական արձագանքը։ Երգը դեբյուտվել է Billboard Hot 100-ում և New Zealand Singles Chart-ում համապատասխանաբար 72 և 33 հորիզոնականներում։

Ի պատասխան Ռեբեկա Բլեքի տեսանյութին՝ համացանցում հայտնվել են մի շարք հաջող ծաղրերգություններ, ինչն էլ իր հերթին առաջնորդել է «*My hand is a dolphin»* և «*Everybody' s Russian»* մեմերի տարածմանը։ Ռեբեկան նկարահանվել է նաև Քեթի Փերրիի «Last Friday Night (T.G.I.F.)» տեսահոլովակում, որը թողարկվել է YouTube-ում 2011 թվականի հունիսի 12-ին։

## Այլ տեսահոլովակներ
2011 թվականի հուլիսի 18-ին թողարկվել է իր նոր «My moment» երգի տեսահոլովակը։ 2014 թվականի օգոստոսի 11-ի դրությամբ տեսահոլովակը հավաքել է մոտ 40 միլիոն դիտում։ 2011 թվականի նոյեմբերի 15-ին Ռեբեկայի պաշտոնական ալիքում հայտնվեց հերթական «Person of Interest» սինգլը։ Տեսահոլովակի դիտումները 2014 թվականի օգոստոսի 11-ի դրությամբ կազմել են ավելի քան 8 միլիոն։

2012 թվականի մայիսի 8-ին ալիքում հայտնվում է «Sing it» սինգլի տեսահոլովակը։ Տեսահոլովակը դառնում է Ռեբեկայի առաջին երաժշտական ստեղծագործությունը, որտեղ «Ինձ դուր է գալիս» քանակն ավելի մեծ է, քան «Դուր չի գալիս»։

Դրանից հետո Ռեբեկան թողարկում է մի քանի հաջող քավերն էր տարբեր արտիստների երգերով։

2013 թվականի դեկտեմբերի 7-ին դուրս է գալիս նոր տեսահոլովակ «Saturday», «Friday»-ի շարունակությունը։

## Սկավառակագրություն
### Սինգլներ
* Friday
* My moment
* Person of interest
* Sing it
* In your words
* Saturday
* The Great Divide

## Ծանոթագրություններ

## Արտաքին հղումներ
* 
* https://www.youtube.com/user/rebecca

Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի երգիչներ
Կատեգորիա:Ամերիկացի երեխա երգիչներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի պարուհիներ
Կատեգորիա:Ամերիկացի մոդելներ
Կունունառա

**Կունունառա** (), քաղաք Ավստրալիայի հյուսիս-արևմուտքում՝ Արևմտյան Ավստրալիա նահանգի տարածքում։ Ուինդեմ Իստ Քիմբերլի կոմսության վարչական կենտրոնն է։

## Աշխարհագրական դիրք
Քաղաքը գտնվում է նահանգի հյուսիս-արևելյան մասում, լեռնոտ տեղանքում, Օրդ գետի աջ ափին, Հյուսիսային տարածքի սահմանի մոտ։ Ծովի մակարդակից բացարձակ բարձրությունը 51 մետր է։ Կունունառան գտնվում է Փերթ նահանգի վարչական կենտրոնից մոտավորապես 2200 կիլոմետր հյուսիս-արևելք։ Քաղաքի արևելքում է գտնվում Հիդեն Բելի ազգային պարկը։

## Կլիմա

## Ժողովրդագրություն
2011 թվականի մարդահամարի տվյալներով Կունունառայի բնակչությունը 4574 մարդ էր։ Քաղաքի բնակչության դինամիկան ըստ տարիների․ 

2006 թվականի մարդահամարի տվյալներով քաղաքում բնակվում էր 3748 մարդ, որոնցից տղամարդիկ կազմում էին 51,4%, կանայք՝ համապատասխանաբար 48,6%։ Քաղաքացիների 26,5% -ը Ավստրալիայի բնիկ բնակչության ներկայացուցիչներ էին (համաավստրալիական ցուցանիշով՝ 2,3%)։

Ըստ 2006 թվականի մարդահամարի տվյալների՝ քաղաքի բնակչությունը ըստ տարիքային միջակայքի բաշխվել է հետևյալ կերպ՝ 24,3% -ը 14 տարեկանից ցածր բնակիչներ են, 14,3% -ը՝ 15-24 տարեկան, 49,4% -ը՝ 25-54, 8,4% -ը՝ 55-64 և 3,6% -ը՝ 65 տարեկան և բարձր։ Մարդահամարը նաև ցույց է տվել, որ քաղաքացիների 10,3% -ը ծնվել է Ավստրալիայի սահմաններից դուրս, իսկ 5,7% -ը այլ պետությունների քաղաքացիներ են։ Մեծ Բրիտանիան քաղաքի բնակիչների 2,8% -ի հայրենիքն է, որին հաջորդում են Նոր Զելանդիան (1,9%), Հարավային Աֆրիկան (0,7%), Գերմանիան (0,6%) և Նիդեռլանդները (0,5%)։ Կունունառայի բնակիչների մեծամասնության համար մայրենի լեզուն անգլերենն է, շատերը գիտեն նաև ավստրալերենը (միրիվունգ, կիտյա, տյարու), գերմաներեն և հոլանդերեն։ 2006 թվականի մարդահամարը ցույց է տվել, որ դավանաբանական կառուցվածքում բնակչության 23,5% -ը կաթոլիկներ են։ Երկրորդ տեղում իրենց աթեիստների շարքին դասող խումբն է՝ 22,3%, որին հաջորդում են անգլիկան եկեղեցու հետևորդները՝ 13,5%, Միացյալ եկեղեցու ներկայացուցիչները՝ 4,7% և բողոքական այլ եկեղեցիների ներկայացուցիչները՝ 3%։

## Տրանսպորտ
Քաղաքից արևմուտք գտնվում է համանուն օդանավակայանը։ Նաև քաղաքի միջով անցնում է Մ1 մայրուղին, որը միացնում է Ավստրալիայի բոլոր նշանակալի քաղաքները։

## Ծանոթագրություններ

Կատեգորիա:Ավստրալիայի քաղաքներ
GoldenEye (երգ)

**«GoldenEye»** (), երգ, որը կատարել է ամերիկացի երգչուհի Թինա Թըրները և որը դարձել է Ջեյմս Բոնդի մասին 1995 թվականի «Ոսկե աչքը» ֆիլմի գլխավոր թեման։ Երաժշտության և խոսքերի հեղինակներն են Բոնոն և U2-ից Էջը (Դեյվիդ Հաուել Էվանս)։

Կոմպոզիցիան ներառվել է ֆիլմի օրիգինալ սաունդթրեքի ալբոմում, ինչպես նաև Թըրների «Wildest Dreams» իններորդ ստուդիական ալբոմում։  Երգը որպես սինգլ թողարկվել է 1995 թվականի նոյեմբերի 7-ին։

Երգը մեծ հիթ է դարձել Եվրոպայում՝ գլխավորելով հունգարական սինգլների հիթ-շքերթը և հասել Ավստրիայի, Ֆինլանդիայի, Ֆրանսիայի և Շվեյցարիայի հիթ-շքերթների թոփ 5-ին, ինչպես նաև UK Singles Chart հիթ-շքերթում հասել է տասներորդ հորիզոնականին։ Մայրցամաքից դուրս սինգլը պակաս հաջողակ է եղել՝ հասնելով քառասուներեքերորդ հորիզոնականին Կանադայում, վաթսուներեքերորդին՝ Ավստրալիայում և երկրորդին՝ ամերիկյան *Billboard Bubbling Under Hot 100*-ում։

Երգի երաժշտական տեսահոլովակը նկարահանել է ռեժիսոր Ջեյք Սքոթը, այն թողարկվել է 1995 թվականի հոկտեմբերի վերջին։

Հատուկ «GoldenEye 007» խաղի համար Նիկոլ Շերզինգերը կատարել է հիթի քավեր տարբերակը։

## Չարթեր
### Ամենշաբաթյա չարթեր

### Տարեկան չարթեր

## Հավաստագրեր և վաճառքներ

## Ծանոթագրություններ

Կատեգորիա:1995 սինգլներ
Կատեգորիա:Փոփ երգեր
Չարթերս Թաուերս

**Չարթերս Թաուերս** (), քաղաք Ավստրալիայի Քվինսլենդ նահանգի արևելյան մասում, տեղական ինքնակառավարման համանուն շրջանի կենտրոնը։ Համայնքի բնակչությունը 2016 թվականի տվյալներով 8120 մարդ էր, իսկ ամբողջ շրջանի բնակչությունը՝ 12,5 հազար (2008 թվական)։ Մոտակա խոշոր քաղաքը Թաունսվիլն է (գտնվում է հյուսիս-արևելքում՝ 110 կմ հեռավորության վրա)։

Աշխարհագրություն

thumb|left|204x204px|Շրջանի դիրքը քարտեզի վրաՉարթերս-Թաուերս շրջանի տեղանքը հարթավայրային է, ծովի մակերևույթից միջինում 280 մետր բարձրացած․ հանդիպում են փոքր լեռնաշղթաներ, որոնց բարձրությունը չի գերազանցում 400 մետրը։ Տարածքը ափից առանձնացված է մինչև 600 մետր բարձրությամբ ընդհատվող լեռնաշղթաներով, որոնք Մեծ Ջրաբաժան լեռնաշղթայի մաս են կազմում։ Դրանք պահում են զգալի քանակությամբ խոնավություն, որը գալիս է ափից։ Բերդեկին գետի և նրա վտակների հովիտներում գտնվում են անասնապահության և հողագործության համար պիտանի բերրի հողեր։

## Պատմություն
Մինչ եվրոպացիների գալը, Չարթերս Թաուերսի շրջանում ավանդաբար բնակվում էին կուջալա ցեղի () ավստրալիացի աբորիգենները։

Առաջին եվրոպացի հետազոտողը, որը նկարագրել է տարածքը, գերմանացի Լյուդվիգ Լեյխարդտն էր (1844-1845 թվականների Ավստրալիայի կենտրոնական շրջաններում իր մեծ արշավանքի ժամանակ)։ Առաջին եվրոպացի վերաբնակիչները այստեղ հայտնվել են այն բանից հետո, երբ 1861 թվականի հունվարին շրջանի հողերը պաշտոնապես բացվել են բնակեցման համար։ Նրանք զբաղվում էին խոշոր եղջերավոր անասունների և ոչխարների բուծմամբ։

## Կլիմա
Չարթերս Թաուերսը գտնվում է երկու կլիմայական գոտիների սահմանին՝ մերձարևադարձային և կիսաանապատային։ Տարվա ընթացքում այստեղ կարելի է առանձնացնել երկու տարբեր ժամանակահատվածներ՝ անձրևային սեզոն, որը տևում է դեկտեմբերից մինչև մարտ և չորային սեզոն՝ ապրիլից նոյեմբեր։ Միջին տարեկան տեղումների քանակը 660 մմ է։ Ամռանը օրվա ընթացքում ջերմաստիճանը կարող է գերազանցել 34&nbsp;°C-ը, իսկ գիշերը այն իջնում է մինչև 22&nbsp;°C: Ձմռան ընթացքում ցերեկային ջերմաստիճանը տատանվում է մոտ 26&nbsp;°C, գիշերային միջին ջերմաստիճանը՝ մոտ 12&nbsp;°C: 

## Պատկերասրահ

Պատկեր:Australian Bank of Commerce.jpg|Մոսմեն փողոց, բանկի շենք
Պատկեր:Charters Towers 01.jpg|Մոսմեն փողոց, Չարթերս Թաուերս
Պատկեր:Charters Towers 02.jpg|Մոսմեն փողոց, Չարթերս Թաուերս
Պատկեր:Over looking Charters Towers.jpg|Քաղաքի տեսարանը բլրից
Պատկեր:Ravenswood, Queensland - Gold Mine 2.jpg|Ռեյվենսվուդ, ոսկու արդյունահանման հանք
Պատկեր:Ravenswood, Queensland - White Blow 8.jpg|Կովեր Չարթերս Թաուերս շրջանում


## Ծանոթագրություններ

## Արտաքին հղումներ
* Charters Towers Regional Council Региональный совет Чартерс-Тауэрс 
*  SunWater Storage Levels Уровень воды в водохранилищах Квинсленда
* Australian climate zones Климатические зоны Австралии 
* Панорамы Чартерс-Тауэрса на Гугл-картах

Կատեգորիա:Ավստրալիայի քաղաքներ
Կենտրոնական նահանգ (Իրան)

**Մարքազի օսթան** () օսթան (նահանգ) ժամանակակից Իրանում։ Գտնվում է երկրի կենտրոնական մասում, արևելքից սահմանակից է Թեհրան և Ղոմ, հարավ-արևելքից` Սպահան, հարավ-արևմուտքից Լոռեսթան, արևմուտքից` Համադան, հյուսիս-արևմուտքից` Ղազվին, հյուսիս-արևելքից` Ալբորզ օսթաններին։ Օսթանի տարածքը կազմում է , բնակչությունը՝ ։ Մայրաքաղաքը Արաք քաղաքն է։

Օսթանը ձևավորվել է 1977 թվականին, երբ անջատվել է կենտրոնական Թեհրան օսթանից։ Մարքազի անվանումը պարսկերեն նշանակում է կենտրոնական։ 2014 թվականից օսթանը մասն է կազմում Իրանի 4-րդ տարածաշրջանի, որի կենտրոնն է Քերմանշահ քաղաքը։

## Բնակչություն
2006 թվականի մարդահամարի տվյալներով օսթանի բնակչությունը կազմում էր 1 326 826 մարդ` 364 155 տնային տնտեսություններում։ 2011 թվականի մարդահամարը հաշվառել էր 1 413 959 մարդ, որոնք ապրում էին 426 613 տնտեսություններում։ Ըստ վերջին` 2016 թվականի մարդահամարի տվյալների` բնակչությունը կազմում էր արդեն 1 429 475 մարդ` 455 866 տնտեսություններում։

Տասը հազարից ավել բնակչություն ունեցող քաղաքներն են Արաքը (բնակչությունը 2016 թվականի դրությամբ` 520 944 մարդ), Սավեն (220 762 մարդ), Խոմեյնը (72 882 մարդ), Մահալլաթը (43 245 մարդ), Դելիջանը (40 902 մարդ), Մամունիեն (21 814 մարդ), Շազանդը (21 181 մարդ), Մահաջերանը (20 346 մարդ), Թաֆրեշը (16 493 մարդ)։

## Վարչական բաժանում
400px

Օսթանը բաժանված է 12 շահրեստանների (գավառների).

## Ծանոթագրություններ

Կատեգորիա:Իրանի նահանգներ
Ժամանակակից Հռոմը՝ Կամպո Վաչչինո

**«Ժամանակակից Հռոմը՝ Կամպո Վաչչինո»** (), անգլիացի բնանկարիչ, ռոմանտիզմի ներկայացուցիչ Ուիլյամ Թըրների նկարներից։ Այս ստեղծագործությունը հեղինակը վրձնել է 1839 թվականին։ Յուղաներկով կտավի չափերն են 91,8 × 122,6 սմ։

Այսօր «Ժամանակակից Հռոմը՝ Կամպո Վաչչինո» ստեղծագործությունը պահպանվում և ցուցադրվում է Փոլ Գեթիի թանգարանում (Լոս Անջելես, ԱՄՆ)։

## Նկարագիր
«Ժամանակակից Հռոմը՝ Կամպո Վաչչինո» ստեղծագործությունը Ուիլյամ Թըրների Հռոմին նվիրված շարքի վերջին նկարներից մեկն է։ Կտավում պատկերված է Հռոմի ֆորումը, որին երբեմն անվանել են *Կամպո Վաչչինո* (*Campo Vaccino՝* «կովերի արոտավայր»)։

## Պատմություն
Կտավն առաջին անգամ հանրությանը ներկայացվել է 1839 թվականին Լոնդոնի Գեղարվեստի թագավորական ակադեմիայում․ այստեղ այն ցուցադրվել է «Հին Հռոմը՝ Ագրիպինայի ժամանումը Գերմանիկայի աճյունի հետ» (, այսօր Թեյթ պատկերասրահում է) կտավի հետ միասին։

Ցուցադրության ժամանակ «Ժամանակակից Հռոմը՝ Կամպո Վաչչինո» ստեղծագործությունը ձեռք է բերել կոլեկցիոներ Հյու Մանրոն, ով Թըրների ընկերն էր ու հովանավորը։

1878 թվականին նկարը 4450 գինեայով գնում է անգլիացի քաղաքական և պետական գործիչ, 1869 թվականից՝ Լորդերի պալատի անդամ, 1886, 1892-1894 թվականներին արտաքին գործերի նախարար, 1894-1895 թվականներին Անգլիայի վարչապետ, 1894-1896 թվականներին լիբերալ կուսակցության պարագլուխ, Ռոզբերիի 5-րդ և Միդլոթիանի 1-ին կոմս Արչիբալդ Ֆիլիպ Փրիմռոզն ու նրա կինը՝ Հաննա Ռոտշիլդը)։ Դրանից հետո շուրջ հարյուր տարի կտավը մնում է Մենթմոր Թաուերսում՝ նրանց ընտանեկան արվարձանային տանը։ 1978 թվականին, մնալով ընտանիքի սեփականությունը, այն հանձնվում է Էդինբուրգում գտնվող Շոտլանդիայի ազգային պատկերասրահին, որտեղ մնացել է երեսուն տարի։

2010 թվականի հուլիսի 7-ին «Ժամանակակից Հռոմը՝ Կամպո Վաչչինո» ստեղծագործությունը լոնդոնյան *[[Սոթբիս|Sotheby's]]* աճուրդի տանը վաճառվում է 29,7 միլիոն ֆունտ ստերլինգով (մոտավորապես 45 միլիոն դոլար)․ տվյալ պահին այն ամենամեծ գինն էր, որը երբևէ տրվել էր Թըրների կտավների համար։ Դրանից հետո նկարը դարձավ Փոլ Գեթիի թանգարանի սեփականությունը։

## Ծանոթագրություններ

## Արտաքին հղումներ
* Modern Rome — Campo Vaccino, 1839, Joseph Mallord William Turner, Google Cultural Institute
* ''Modern Rome – Campo Vaccino'', J. Փոլ Գեթիի թանգարան

Կատեգորիա:1839 նկարներ
Կատեգորիա:Անգլիայի արվեստ
Կատեգորիա:Ուիլյամ Թըրների նկարներ
Կատեգորիա:Փոլ Գեթթի թանգարանի նկարներ
Իվան Ցարևիչը Գորշ Գայլի վրա

**«Իվան Ցարևիչը Գորշ Գայլի վրա»** (), ռուս նկարիչ-գեղանկարիչ, ճարտարապետ, պատմական և ժողովրդական բանահյուսության գեղանկարչության վարպետ Վիկտոր Վասնեցովի նկարներից։ Այս ստեղծագործությունը հեղինակը վրձնել է 1889 թվականին։ Յուղաներկով կտավի չափերն են 249 × 187 սմ։

Այսօր «Իվան Ցարևիչը Գորշ Գայլի վրա» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստան)։

## Պատմություն
«Իվան Ցարևիչը Գորշ Գայլի վրա» ստեղծագործությունը հեղինակը վրձնել է 1889 թվականին, երբ աշխատում էր Կիևի Վլադիմիրյան տաճարում։ 1888 թվականին Վասնեցովը որոշ ժամանակով դադար է առնում, որ նկարի «Իվան Ցարևիչը Գորշ Գայլի վրա» ստեղծագործությունը։ Կտավն ավարտելուց հետո ցուցադրվում է շրջիկ ցուցահանդեսին։

## Սյուժե
Նկարի սյուժեի հիմքում ռուսական «Իվան Ցարևիչն ու Գորշ Գայլը» հեքիաթն է։ Ռուսական ժողովրդական բանահյուսության գլխավոր հերոսներից Իվան Ցարևիչը Հեղինե Չքնաղի հետ մութ անտառում սլանում են Գորշ Գայլի վրա նստած՝ փրկվելով հետապնդումից։

## Ծանոթագրություններ

## Արտաքին հղումներ
* «Իվան Ցարևիչը Գորշ Գայլի վրա» ստեղծագործության մասին

Կատեգորիա:1889 նկարներ
Կատեգորիա:Կենդանիներ մշակույթում և արվեստում
Կատեգորիա:Ռուսաստանի արվեստ
Կատեգորիա:Վիկտոր Վասնեցովի նկարներ
Կատեգորիա:Տրետյակովյան պատկերասրահի նկարներ
Իզաբելա Ֆառնեզե

**Իզաբելա Ֆառնեզե**, **Էլիզաբեթ Պարմացի** ( . ), Իսպանիայի թագավոր Ֆիլիպ V- ի երկրորդ կինը։ Օդոարդո Ֆառնեզեի միակ դուստրը, իտալական ազնվականական Ֆառնեզե տոհմից Պարմայի վերջին դուքսի՝ Ֆրանչեսկոյի զարմուհին և միևնույն ժամանակ խորթ դուստրը. Ֆրանչեսկոն ամուսնացել է իր եղբոր այրու և Իզաբելլայի մոր՝  Դորոթեա Սոֆյա Նոյբուրգցու հետ։

## Կենսագրություն
Ամուսնացել է 1714 թվականին։ 1724 թվականից, երբ թագավորը մոտ էր խելագարության, Իզաբելան կառավարել է նրա փոխարեն և ինքնուրույն վարել Իսպանիայի քաղաքականությունը։

Իր անզավակ հորեղբոր մահից հետո Իզաբելան ժառանգել է Ֆառնեզների ունեցվածքն ու կալվածքերը և միացրել է դրանք իսպանական թագի ունեցվածքին։ Նրա երրորդ որդին՝ Ֆիլիպ Պարմացին, ստացել է Պարմայի կալվածքերը և դարձել Պարմայի Բուրբոնների գծի հիմնադիրը, իսկ ավագ որդին՝ Կառլոսը, Իսպանիայի թագից բացի, ստացել է երկու Սիցիլիաների թագը, որը նա հետո փոխանցել է իր որդուն՝ Ֆերդինանդին, այլ ոչ թե այն պահել Իսպանիայի համար։

## Երեխաները
Իզաբելլան Ֆիլիպ V-ի երկրորդ կինն էր և նրանից ունեցել է 7 երեխա.

* Կարլ III (Իսպանիայի թագավոր) (1716-1788);
* Ֆրանսիսկո (1717)
* Մարիաննա Վիկտորյա (1718-1781) Պորտուգալիայի թագավոր Խոսե I- ի կինը
* Ֆիլիպ (1720-1765), Պարմայի դուքս
* Մարիա Թերեզա (1726-1746), Ֆրանսիայի դոֆին Լուիի 1-ին կինը
* Լուիս Անտոնիո (1727-1785), «կարդինալ-ինֆանտ», մորգանատիկ ամուսնության մեջ է եղել դոնա Մարիա Թերեզա դե Վալյաբրիգա-Ռոսասի հետ
* Մարիա Անտուանետա (1729-1785), Վիկտոր Ամադեուս III Սավոյացու կինը

## Պատկերասրահ

Isabel de Parma.jpg|Իզաբելա Ֆառնեզեն՝ Իսպանիայի թագուհի. Պրադո, Մադրիդ
Felipe V e Isabel de Farnesio.jpg|Ֆիլիպ V-ը և Իզաբելա Ֆառնեզեն (1743), Պրադո, Մադրիդ
Formal painting of Queen Isabel in circa 1740 by Louis Michel van Loo.jpg|Իզաբելա Ֆառնեզե (1745), Վերսալ, Ֆրանսիա


## Ծանոթագրություններ

## Գրականություն
A. Drago, I Borboni di Spagna e Napoli, Milano 1973.

G. Drei, I Farnese. Grandezza e decadenza di una dinastia italiana, La Libreria dello Stato, Roma 1954.

G. Fragnito (a cura di), Elisabetta Farnese. Principessa di Parma e regina di Spagna, Roma 2009.

T. Lavalle-Cobo, Isabel de Farnesio
Տարբ

**Տարբ** ( , ), քաղաք և համայնք Հարավարևմտյան Ֆրանսիայում՝ Գասկոնիա պատմական մարզում, Օքսիտանիա երկրամասի Վերին Պիրենեյներ դեպարտամենտում, որի վարչական կենտրոնն է։ Ընկած է Լուրդից և Իսպանիայի հետ Ֆրանսիայի ունեցած պետական սահմանից փոքր-ինչ հյուսիս։ Զբաղեցնում է 15,33 քառակուսի կիլոմետր տարածք։ Բնակչության թվաքանակը 2009 թվականի տվյալներով եղել է 45&nbsp;613։

Տարբը կարևոր կենտրոն էր արդեն իսկ հին հռոմեացիների օրոք։ Հետագայում պատկանել է վեստգոթերին և արաբներին։ 10-րդ դարից Բիգոր կոմսության մայրաքաղաքն էր։ Ավերվել է հարյուրամյա պատերազմի ժամանակ՝ բրիտանացիների կողմից, այնուհետև կրոնական պատերազմների ժամանակ։ Դուքս Վելինգտոնը ֆրանսիացիներին պարտության է մատնել Տարբի մոտ 1814 թվականին տեղի ունեցած ճակատամարտում։ Տարբում են ծնվել գրող Թեոֆիլ Գոտիեն և մարշալ Ֆոշը։

Քաղաքի գլխավոր տեսարժան վայրը Լուի Ֆիլիպի օրոք ստեղծված Massy Garden-ն է, ուր տեղափոխվել է 14-րդ դարի կառույց հանդիսացող Սեն Սևերան դը Ռուստանի ավերված վանքի կայքն ու գույքը։ Նախկինում այստեղ եղել են հեծելազորայինների մեծ զորանոցներ, ձիաբուծարան և մեծ ձիարշավարան, որտեղ անցկացվող մրցարշավները հայտնի են ամբողջ Ֆրանսիայում։

## Ուշագրավ փաստեր
* Tarbes Gesp Bigord կանանց բասկետբոլային ակումբը հիմնվել է և շարունակում է գործել այս քաղաքում։

## Տարբը արվեստում
* Ի տարբերություն պատմական Դ'Արտանյանի, որը ծագում էր Ժերից, Ալեքսանդր Դյումայի «Երեք հրացանակիրները» վեպի հերոս Դ'Արտանյանը ծագումով Տարբից է։

## Պատկերասրահ

Image:Villa antique de l'Ormeau.JPG|
Image:Statue équestre de Ferdinand Foch à Tarbes.JPG|Մարշալ Ֆոշի հուշարձանը
Image:Tarbes Town Hall, Hautes-Pyrénées, France.JPG|Քաղաքապետարանը
Image:Fontaine Duvignau.JPG|
Image:Cathédrale Notre-Dame de la Sède (Tarbes, 65).JPG|Տաճարը
Image:Ville fleurie.svg]|[[[Зображення:Ville fleurie.svg
Image:Ville fleurie.svg]|[[Зображення:Ville fleurie.svg
Image:Ville fleurie.svg]|[[Зображення:Ville fleurie.svg
Image:Massey Cloitre.jpg|Սեն Սևր դը Ռուստանը և Մասեյ զբոսայգին
Image:Béret rouge du 1er régiment de hussards parachutistes.jpg|
Image:Tarbes Foch.JPG|Մարշալ Ֆոշի հայրենական տունը
</gallery>

== Անվանի անձինք ==
* Պիեռ Էմանուել Ֆելիքս Շազալ (1808-1892) - բելգիացի ռազմական, պետական և քաղաքական գործիչ, գեներալ։

== Ժողովրդագրություն ==
2017 թվականի հունվարի 1-ի տվյալներով Տարբի բնակչության թվաքանակը եղել է 41.518. այդ ցուցանիշով 12-րդ տեղն է զբաղեցրել Օքսիտանիա երկրամասում։



== Քույր քաղաքներ ==
[Ուեսկա, Իսպանիա (1964 թվականից)

## Կլիմա

## Ծանոթագրություններ

## Արտաքին հղումներ
* Tourism office website (in French)
* 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Ֆոնտենե սու Բուա

**Ֆոնտենե սու Բուա** (  ), քաղաք և համայնք Ֆրանսիայում՝ Իլ դը Ֆրանս երկրամասի Վալ դը Մառն դեպարտամենտի Նոժան սյուր Մառն շրջանում։ Համայնքը բաժանված է երկու կանտոնների ՝ Արևմտյան և Արևելյան Ֆոնտենե սու Բուա։

Ընկած է Փարիզի կենտրոնից 9,3 կիլոմետր դեպի արևելք։ Զբաղեցնում է 5,58 քառակուսի կիլոմետր տարածք։ Բնակչության թվաքանակը 2006 թվականի տվյալներով եղել է 52 675։

Համայնքի անվանումը միջնադարում հիշատակվում է որպես *Fontanetum* («աղբյուրներ»), միջնադարյան լատիներեն *fontana* («աղբյուր», «ակունք») բառից։ Նախկինում *Fontenay-sous-Bois-ից բացի կիրառվել են նաև* *Fontenay-les-Bois* և *Fontenay-sur-le-Bois*  անվանումները։ 19-րդ դարի սկզբից համայքն ունեցել է մեկ անուն, որն էլ օգտագործվում է ներկայումս՝ Ֆոնտենե սու Բուա։

Անտառ (  ) բառը, որն առկա է համայնքի անվան մեջ, Փարիզի արևելյան ծայրամասում ընկած Վենսենյան անտառն է՝ Բուա դը Վենսենը։ 1929 թվականին համայնքը զրկվեց իր տարածքի ավելի քան մեկ երրորդից, քանի որ Բուա դը Վենսենը (նրա մեծ մասը պատկանում էր Ֆոնտենե սու Բուային) ներառվեց Փարիզի քաղաքային սահմաններում։

## Նշանավոր բնակիչներ
* Վլադիսլավ Ստարևիչ -  ռուս և ֆրանսիացի մուլտիպլիկատոր, տիկնիկային անիմացիայի ստեղծողներից մեկը։

## Ժողովրդագրություն

## Պատկերասրահ

Fontenay-sous-Bois mairie.jpg| Քաղաքապետարանը
Halles_Roublot_Fontenay.jpg|Halles_Roublot
Fontaine_des_Rosettes_Fontenay.jpg|Ռոզետ շատրվանը
Fontaine_des_Rosettes_Fontenay2.jpg|Ռոզետ շատրվանը
Rue_du_Centre_Fontenay.jpg|Փողոց քաղաքի կենտրոնում
Place_General_Leclerc_Fontenay.jpg|Գեներալ Լեկլերկի հրապարակը
Eglise Saint Germain L Auxerrois Fontenay.jpg|Սեն Ժերմեն եկեղեցին
Les-Larris Fontenay-sous-bois.JPG|Լեզ Լառի
Montesquieu Fontenay-sous-bois.JPG|Մոնտեսքյոյի աշտարակը
Bois-Cadet Fontenay-sous-bois.JPG|Կադետական անտառը
Le kosmos Fontenay sous bois.JPG|«Լը Կոսմոս» կինոթատրոնը


## Ծանոթագրություններ

## Արտաքին հղումներ
* Ֆոնտենե սու Բուա համայնքի պաշտոնական կայքը

Կատեգորիա:Բնօրինակում անաղբյուր հոդվածներ
Կատեգորիա:Իդ դե Ֆրանսի բնակավայրեր
Կատեգորիա:Իդ դե Ֆրանսի համայնքներ
Կատեգորիա:Փարիզի արվարձաններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ